ئۆمێگڵ

ئۆمێگڵ خزمەتگوزارییەکی وتووێژی سەرھێڵی بێبەرامبەر و وێب-بنەڕەت بوو کە ڕێگەی بە بەکارھێنەران دەدا بەبێ پێویستی تۆمارکردن لەگەڵ کەسانی تر پەیوەندی کۆمەڵایەتی دروست بکەن. خزمەتگوزارییەکە بە شێوەیەکی ھەڕەمەکی بەکارھێنەرانی لە دانیشتنەکانی چاتی یەک بە یەک جووت دەکرد کە دەیانتوانی بە نەناسراوی چات بکەن. لە ساڵی ٢٠٠٩ەوە تا ٢٠٢٣ کاری دەکرد.

 دروستکردن 
ماڵپەڕەکە لەلایەن لیف ک-برووکسی ١٨ ساڵانەوە لە براتلبۆرۆی ڤێرمۆنت دروست کرا و لە مانگی ئازاری ٢٠٠٩ دەستی بەکارکرد. کەمتر لە مانگێک دوای دەستپێکردنی، ئۆمێگڵ نزیکەی ١٥٠٬٠٠٠ بینینی لاپەڕەی ڕۆژانەی بەدەستھێنا. لە مانگی ئازاری ٢٠١٠، ماڵپەڕەکە تایبەتمەندی ڤیدیۆ کۆنفراسی زیادکرد.

 ناوەکەی لە کوێوە ھاتووە 
برووکس وتی، «من پێشتر لەسەر پڕۆژەیەکی جیاواز کارم دەکرد پێش ئۆمێگڵ، و بەردەوام تێکدەچوو بەھۆی ھەڵەیەکەوە لە خزمەتگوزارییەکی لایەنی سێیەم کە بەکاری دەھێنا. کۆدی ھەڵەکە بەڵگەدار نەکرابوو، و دەمویست ناوێکی بۆ دابنێم، بۆیە ناوم لێنا 'کۆدی ھەڵەی ئۆمێگا' چونکە وەک کۆتایی دنیا وابوو. دواتر ئۆمێگڵ لەسەر ئەوە ناونرا.»

 سەرچاوەکان 

پۆل:دامەزرانەکانی ٢٠٠٩ لە ویلایەتە یەکگرتووەکان